Nordsjællands Politi er lige nu massivt tilstede i Bløden i Frederikssund. Det sker efter politiet har fået en anmeldelse om skyderi

Bekymrede beboere Frederikssund kan lige nu se Nordsjællands Politi der afsøger området for spor, efter politiet for knap en time siden fik en anmeldelse om skyderi.

Det oplyser vagtchef Ole Hestbæk til Ekstra Bladet.

- Vi har fået anmeldelse om, at der er blevet skudt efter en bil deroppe. Vi forsøger lige nu at få verificeret, hvorvidt det er korrekt, siger vagtchefen.

- Ifølge anmeldelsen mødes to biler i Servicegaden. En person stiger ud af den ene bil og affyrer to-tre skud mod den anden med en sort pistol, fortæller vagtchef Ole Hestbæk.

Han tilføjer, at det var et øjenvidne til skyderiet, der anmeldte optrinnet.

- Vi har endnu ingen meldinger om ramte, siger Ole Hestbæk.

Ekstra Bladet følger op på sagen....